EVOLUŢIA PARTIDELOR POLITICE FRANCEZE

  


Anul 1997 a adus în istoria contemporană a Franţei cea de-a 3-a schimbare succesivă a majorităţii parlamentare în interval de numai 11 ani. Faptul este considerat de mulţi comentatori ca un semn îngrijorător de instabilitate politică şi de slăbiciune a prevederilor constituţionale instituite acum 40 de ani.


Proclamarea celei de-a 5-a Republici franceze la 4 octombrie 1958, de către generalul Charles de Gaulle, a fost şi ea considerată la vremea respectivă ca o reacţie a clasei politice la slăbirea autorităţii instituţiilor statului. Pe fondul unor eşecuri în războiul din Indochina şi Algeria, Constituţia din 28 septembrie 1959 a consfinţit creşterea atribuţiilor şefului statului, ales pe o perioadă de 7 ani prin vot universal direct.


 Spre deosebire de rolul decorativ ce i-l confereau constituţiile celei de-a 3-a şi a 4-a Republici, după 1958 preşedintele Franţei îl numeşte pe primul ministru, prezidează Consiliul de Miniştri şi este şeful armatei. Preşedintele poate exercita, de asemenea, puteri excepţionale, în caz de criză gravă. Poate dizolva în mod obişnuit Adunarea Naţională, după o perioadă de graţie de cel puţin 1 an de la algerile legislative.

In funcţie de raportul de forţe din Adunarea Naţională, Preşedintele Franţei poate îndeplini 3 roluri distincte pe scena politică. El este fie şeful necontestat al majorităţii, fie arbitrul scenei politice franceze (atunci când două forţe politice rivale se află în echilibru), fie, în sfârşit, liderul minorităţii (atunci când este nevoit să coabiteze cu o majoritate parlamentară rivală). Preşedintele socialist Franç ois Mitterrand a trebuit să facă faţă de două ori (în 1986 şi 1993) unei asemenea coabitări nedorite, în timp ce preşedintele Chirac se află de la 1 iunie 1997 în faţa primei încercări de acest fel. Ea ar putea să fie şi ultima din istoria celei de-a 5-a Republici, spun comentatorii politici. 
Guvernul socialist condus de Lionel Jospin a anunţat deja pentru această toamnă importante schimbări constituţionale, menite să modernizeze viaţa politică. Mandatul preşedintelui Franţei, ca şi mandantul senatorilor, ar urma să fie redus la 5 ani, odată cu o parte din atribuţiile constituţionale ale şefului statului.


Este puţin probabil că Franţa contemporană s-ar mai putea întoarce la modelul celei de-a treia Republici (1870-1940), în care preşedintele era doar în mod simbolic şef al statului, cu atribuţii aparent numeroase, pe care - în practică - nu le exercita. Este însă previzibilă intenţia majorităţii socialiste de a amplifica prin schimbări constituţionale atribuţiile guvernului şi ale primului ministru.


In perspectiva noii majorităţi socialiste din Franţa, Adunarea Naţională, cu 577 locuri, îşi va consolida în viitor rolul politic reprezentativ în raport cu Senatul, ai cărui membri (321) sunt aleşi indirect pe 9 ani (la fiecare 3 ani înnoindu-se o treime din numărul de mandate).

 

Evoluţia partidelor politice franceze după 1968

 


Partidul Socialist - Fondat în 1905 prin fuzionarea Partidului Socialist din Franţa (revoluţionar) şi a Partidului Socialist Francez (moderat). Rezultatul a fost un amalgam de program, colectivist în teorie, dar moderat în practică. Uniunea celor două partide avea să se rupă, de altfel, în 1920.


In 1971, la Congresul de unificare a Partidului Socialist, a fost înfiinţat Partidul Socialist Francez (PSF) condus de Franç ois Mitterrand. Platforma politică a noului Partid Socialist încurajează economia planificată şi naţionalizarea industriilor-cheie. In anii '90 PSF număra circa 200.000 de membri. 


Polimorfismul orientărilor a fost cultivat în continuare în interiorul partidului, astfel că nu mai puţin de 5 curente importante sunt inventariate în prezent: curentul de stânga a fost condus până în 1995 de Jean-Pierre Chevenement. Curentul moderat este ilustrat de Lionel Jospin şi Michel Rocard. Există şi alte curente ideologice în partid, conduse de mai tânărul Laurent Fabius, de Pierre Mauroy, foşti premieri sau miniştri-cheie în cabinetele socialiste. Intre aceste curente au loc în permanenţă regrupări importante, înainte sau după alegerile legislative.

 


Partidul Comunist Francez (PCF) - Creat în 1920, este partidul cu cei mai mulţi membri, peste 700.000. După schimbările din Europa de Est PCF este unul dintre puţinele partide comuniste occidentale care nu şi-a schimbat denumirea. După retragerea lui Georges Marchais, secretarul general al PCF este azi Robert Hue.

 


Adunarea pentru Republică - Partid neogaullist fondat în 1976 prin fuziunea (UDR) "Uniunea Democraţilor pentru Republică" şi a "Uniunii Democratice a Muncii". Numără 678.000 de membri.


Preşedintele fondator al acestei formaţiuni a fost Jacques Chirac, care a demisionat înaintea campaniei electorale prezidenţiale din 1995.

 


Uniunea pentru Democraţia Franceză (UDF) - Alianţă liberală creată în 1978 ca o uniune politică preelectorală ce şi-a păstrat până azi autonomia partidelor componente:


- Partidul Republican, creat în 1977 prin fuziunea Federaţiei Naţionale a Republicanilor independenţi, a Comitetelor în sprijinul preşedintelui Republicii şi a Mişcării "Generaţia socială şi liberală". Numără 160.000 de membri şi a obţinut 41 de locuri în Adunarea Naţională la algerile din 1997.


- Centrul Democraţilor Sociali (alcătuit din fostele secţiuni ale Mişcării Independente şi Mişcării Republicane, formaţiuni de centru stânga ce au susţinut crearea Uniunii Europene şi a NATO). După 1993 a luat denumirea de "Forţele Democrate" şi reprezintă cel mai puternic segment al UDF - 43 locuri în Adunarea Naţională la alegerile din 1997.


- Partidul Republican Radical (formaţiune tradiţională de centru a celei de-a 3-a Republici. După sciziunea unei facţiuni de stânga, în 1956, partidul a continuat să susţină o platformă liberală). 


- Partidul Social-Democrat (după 1993 a fuzionat cu "Forţele Democrate").

 


Mişcarea Radicalilor de Stânga - Grupare dizidentă din Partidul Republican Radical şi Radical Socialist, care s-a scindat în 1956. La Congresul de constituire din 1976, Mişcarea Radicalilor de stânga a devenit partid de sine stătător. In anii '90 ea număra încă 27.000 de membri.

 


Frontul Naţional - Formaţiune de extremă dreaptă creată în 1972. Numără doar 20.000 de membri, dar a obţinut între 3 şi 6% din voturi la scara naţională la alegerile parlamentare din ultimii 11 ani.

 


Partidul Ecologist - Partid fondat în 1972. Din 1984 şi-a schimbat denumirea în "Verzii" (Les Verts). La ultimile alegeri a obţinut 414.000 de voturi şi 8 locuri în Adunarea Naţională.

 

Alegerile legislative din ultimii 20 ani

Afirmarea partidelor politice actuale

 

 



 Partid


 Nr. voturi

Locuri Ponderea %

	1977
	RPR
	6 651 756
	154
	26,1%

	 
	UDF
	5 907 603
	124
	23,2%

	 
	Comuniştii
	4 744 868
	86
	18,6%

	 
	Socialiştii

Stânga Radicală 
	7 212 916

595 478
	103
	28,3%

2,3%

	 

 

 
	Alte partide (inclusiv Majoritatea Prezidenţială)

 

 
	357 418

305 763
	14
	1,2%

1,2%

 

	1981
	Socialiştii+Stânga 

Radicală
	9 198 332
	285 
	 

	 
	RPR
	4 191 482
	85
	 

	 
	UDF
	3 481 849
	65
	 

	 
	Comuniştii
	1 303 587
	44
	 

	 
	Alte formaţiuni de dreapta
	408 861
	8
	 

	 
	Alte formaţiuni de stânga
	112 481 
	4
	 

	 
	Extrema stângă

 

 
	3 517
	-
	 

 

	1986
	RPR
	3 142 373
	76
	11,2%

	 
	UDF
	2 330 072
	53
	8,3%

	 
	Alte partide de dreapta
	1 094 336
	24
	3,9%

	 
	Comuniştii
	2 740 972 
	35
	9,8%

	 
	Socialiştii
	8 702 137
	206
	31,0%

	 
	Frontul Naţional
	2 705 838
	35
	9,6%

	 
	Alte partide
	1 304 245
	9
	4,7%

	 
	 
	 
	 
	 

	1993
	RPR
	-
	258
	 

	 
	UDF
	-
	206
	 

	 
	Alte partide de dreapta
	-
	15
	 

	 
	PS
	-
	63
	 

	 
	PC
	-
	24
	 

	 
	Diverse formaţiuni de

stânga
	-
	11
	 

	 
	 
	 
	 
	 

	1997
	PS
	-
	243
	 

	 
	PC
	-
	36
	 

	 
	Alte partide de stânga
	-
	33
	 

	 
	Ecologişti

 

RPR
	-

-
	8

136
	 

 

	 
	UDF
	-
	110
	 

	 
	Alte partide de dreapta
	- 
	8
	 

	 
	Frontul Naţional
	-
	1
	 


 

 

Guvernele celei de-a 5-a Republici

 

	Data

învestiturii
	Primul

Ministru
	Ministru de externe
	Ministru de finanţe

 

	8 ianuarie 1959

mai 1959
	 

M. Debré 
	 

M. Couve de Murville
	 

A. Pinay

M. Baumgartner

	15 aprilie

9 ianuarie 1966
	G. Pompidou
	 
	V. Giscard d'Estaing

M. Debré 

	12 iulie 1968
	M. Couve de Murville
	M. Debré 
	F. Ortoli

	22 iunie 1969

6 iulie 1972
	J. Chaban-Delmas
	M. Schumann
	V. Giscard d'Estaing

	5 aprilie 1973
	 
	M. Jobert
	V. Giscard d'Estaing

	27 mai 1974
	J. Chirac
	 
	 

	28 mai 1974
	 
	J. Sauvgnargues
	J.-P. Fourcade

	17 august 1976
	R. Barre
	L. de Guiringaud
	R. Barre

	30 martie 1977 5 aprilie 1978
	 
	 
	R. Boulin

R. Monory

	30 noiembrie

1978
	 
	J. Franç ois-Poncet
	 

	21 mai 1981
	 
	C. Cheysson
	J. Delors

	17 iulie 1984
	 
	 
	P. Bé ré govoy

	7 decembrie 

1984
	 
	R. Dumas
	 

	20 martie 1986
	J. Chirac
	J. B. Raimond
	E. Balladur

	10 mai 1988

17 mai 1993

18 mai 1993

3 iunie 1997
	M. Rocard

E. Balladur

A. Juppe

L. Jospin
	R. Dumas

 

 

Hupert Vedrin

 
	P. Bé ré govoy

 

 

D. Strauss-Kahn


 

 

Formaţiunile politice care au participat la primul tur al alegerilor din 25 mai 1997* 

(în ordinea alfabetică a denumirii abreviate)

 

 

1. 4 j - Uniunea pentru săptămâna de lucru de 4 zile"

2. AREV - "Alianţa Roşie şi Verde"

3. CAP - "Convenţia pentru o alternativă progresistă"

4. CPNT - "Vânat, Pescuit, Natură, Tradiţii"

5. EC - "Ecologie Cetăţenească"

6. FN - "Frontul Naţional" (1)

7. GE
 - "Generaţia Ecologie"

8. IR - "Iniţiativa Republicană"

9. LDI-CNIP - "Dreapta Independentă - Centrul naţional al 

independenţilor şi ţăranilor"

10. LDI-MRF - "Dreapta independentă - Mişcarea pentru Franţa" (1)

11. LCR - "Liga Comunistă Revoluţionară"

12. LO - "Lupta Muncitoare"

13. MDC - "Mişcarea cetăţenilor" (7)

14. NDR - "Mişcarea Reformatorilor"

15. MEI - "Mişcarea Ecologistă Independentă"

16. NE - "Noii Ecologişti"

17. PC - "Partidul comunist" (38)

18. PCG - "Partidul Comunist din Guadelupa"

19. PCM - "Partidul Comunist din Martinica"

20. PCR - "Partidul Comunist din Reunion"

21. PH - "Partidul Umanist"

22. PLN - "Partidul Legii Naturale"

23. PNR - "Partidul Naţional Republican"

24. PPDG - "Partidul Progresist Democratic Guadelupian"

25. PPL - "Partidul Pentru Libertate"

26. PPM - "Partidul Progresist din Martinica"

27. PRS - "Partidul Radical Socialist" (13)

28. PS - "Partidul Socialist" (245)

29. PSG - "Partidul Socialist Guyanez"

30. PT - "Partidul Muncitorilor"

31. RPR - "Adunarea Pentru Republică" (140)

32. UDF - "Uniunea pentru Democraţia Franceză" (5)

33. UDF-AD - UDF - "Aderenţi Direcţi" (11)

34. UDF-FD - UDF - "Forţa Democrată" (43)

35. UDF-PPDF - UDF - "Partidul Popular pentru Democraţia 

Franceză" (6)

36. UDF-PR - UDF - "Partidul Republican" (41)

37. UDF-rad - UDF - "Partidul Radical" (3)

38. Verzii - (8)

 

Rezultatele scrutinului legislativ din

25 mai - 1 iunie

 

Alegători înscrişi: 38.487.204

Alegători prezenţi la urne: 27.353.682 (absenteism 28,93%)

Voturi exprimate: 25.626.332 (voturi albe sau nule 6,32%)

Numărul total de circumscriţii: 577

 

STÂNGA - 12.387.262 voturi (48,36%) - 319 locuri

 

Partidul Socialist: 9.950.039 voturi (38,05%) - 245 locuri

Partidul Comunist: 963.915 voturi ( 3,76%) - 38 locuri

Ecologiştii 414.871 voturi (1,62%) - 7 locuri

Alte formaţiuni de 

stânga: 1.058.437 voturi (4,13%) - 29 locuri, din care:

 




Partidul Radical Socialist - 13 locuri




Mişcarea Cetăţenilor - 7 locuri




Alte formaţiuni

 - 9 locuri

 

 

DREAPTA - 11.792.571 (46,04%) - 257 locuri

 

 

Adunarea pentru Republică 6.057.761 (23,65%) - 140 locuri

Uniunea pentru

democraţia Franceză 5.374.563 (20,98%) - 109 locuri

Alte formaţiuni de dreapta 360.274 ( l,41%) - 8 locuri

 

Frontul Naţional 1.434.884 (5,6o%) - 1 loc

 

 

Cabinetul Jospin

 


Format la 3 iunie 1997 în urma alegerilor legislative anticipate.

 

- Prim ministru - Lionel Jospin - (PS)

- Ministrul de externe: Hupert Vedrin (PS)

. Secretar de stat pentru afaceri europene - Pierre Moscovici (PS)

- Ministrul muncii, dialogului social şi participării: Martine Aubry (PS)

- Ministrul finanţelor: Dominique Strauss-Kohn (PS)

- Ministrul apărării: Alain Richard (PS)

- Ministrul de interne: Jean Pierre Chevenement (MDC)

- Ministrul justiţiei: Elisabeth Guingon (PS)

- Ministrul educaţiei naţionale, cercetării şi tehnologiei: Claude Allegre (PS)

- Ministrul culturii şi comunicaţiei: Catherine Trautmann (PS)

- Ministrul tineretului şi sportului: Marie-George Buffet (PC)

- Ministrul transporturilor şi locuinţelor: 

- Ministrul mediului şi amenajării teritoriului: Dominique Voynet 

("Verzii")

 

Alegerile din perspectivă sociologică

 


Studii şi sondaje sociologice întreprinse în timpul campaniei electorale din 1997 şi în timpul celor două tururi de scrutin au arătat că aderenţa tineretului şi a intelectualilor la programele RPR şi UDF au atins un punct de vârf la alegerile prezidenţiale din 1995 şi au scăzut imediat după aceea. Nici stânga franceză nu mai poate conta, la acelaşi nivel, pe categoriile profesionale tradiţionale. Numărul muncitorilor care votează cu partidele de stânga a scăzut în mod paradoxal de la 62% la scrutinul din 1986 - când stânga pierdea alegerile - la 49% în 1997 - când stânga a câştigat detaşat. 


Cele 3 victorii electorale ale stângii franceze în ultimii 16 ani se situează la un interval de 7-9 ani una de alta, dar ele consemnează de fiecare dată un scor mai modest: în 1981, Franç ois Mitterrand a propulsat stânga socialistă la 55,1% în alegerile pentru Adunarea Naţională. In 1988, după o guvernare de 2 ani a dreptei, victoria stângii a fost mai strânsă: 50,4% pentru ca în 1997 - după alţi 4 ani de guvernare a dreptei - succesul electoral al stângii să fie cel mai strâns: 47,7%.


Semnificativ este faptul că diferenţa în jos de la un scrutin la altul pare să fie în favoarea Frontului Naţional.


Observatorii scenei politice franceze continuă să ia ca reper al mutaţiilor pe scena politică postbelică anul 1968 şi "generaţia de la 1968". Intrarea acestei generaţii de tineri în rândul electoratului activ a modificat în mod semnificativ structura şi opţiunile acestuia, dar a introdus, în acelaşi timp, un plus de instabilitate. Tinerii, care au sprijinit masiv alegerea lui Jacques Chirac în 1995, par să se fi întors spre stânga la alegerile din 1997.


 Şi votul electoratului feminin a cunoscut schimbări semnificative după anii '70. Femeile erau considerate la începutul anilor '70 o redută conservatoare în plan electoral. Ele au înclinat decisiv balanţa votului împotriva lui Franç oise Mitterrand în scrutinul prezidenţial din 1974, dar după acest scrutin au încetat să mai voteye masiv în favoarea statu-quo-ului.


Pe categorii profesionale, votul din 1997, la primul tur de scrutin, este sintetizată în tabelul următor:

	Situaţia profesională
	Opţiuni pentru voturi
	Opţiuni pentru dreapta moderată
	Opţiuni pentru Frontul Naţional
	Opţiuni pentru alte partide

	- Profesiuni independente
	33%
	49%
	17%
	1%

	- Cadre superioare şi profesii intelectuale
	52%
	39%
	7%
	2%

	- Profesiuni intermendiare
	56%
	32%
	11%
	1%

	- Funcţionari
	54%
	29%
	16%
	1%

	- Muncitori
	49%
	24%
	25%
	2%

	- Pensionari
	42%
	44%
	13%
	1%

	- Şomeri
	48%
	26%
	23%
	3%


 


Se observă că partidele de stânga au obţinut maximum de aderenţă la categoriile profesiunilor intermediare şi ale funcţionarilor, în vreme ce dreapta moderată (RPR şi UDF) are mai multă priză la profesiunile independente, pensionari şi cadre superioare.


Spre surprinderea analiştilor, Frontul Naţional are cele mai bune scoruri în rândul muncitorilor şi şomerilor - chiar dacă aderenţa dreptei extremiste nu depăşeşte nici la aceste categorii o pătrime din votanţi.


Opţiunile electoratului francez sunt foarte puţin diferenţiate după sexul alegătorului. Stânga a obţinut între 46 şi 47% din voturile bărbaţilor şi femeilor. Pentru dreapta moderată, sprijinul electoratului feminin a fost cu 3% mai mare decât al celui masculin.

 

	 
	Opţiuni pentru stânga
	Opţiuni pentru dreapta moderată
	Opţiuni pentru Frontul Naţional
	Opţiuni pentru alte partide

	Femei
	47%
	38%
	13%
	2%

	Bărbaţi
	46%
	35% 
	18%
	1%


 


Distribuţia voturilor pe categorii de vârstă ale alegătorilor arată o relativă îmbătrânire a electoratului dreptei moderate:

 

	Vârsta alegătorilor
	Opţiuni pentru stânga
	Opţiuni pentru dreapta moderată
	Opţiuni pentru Frontul Naţional
	Opţiuni pentru alte partide

	18-24 ani
	51%
	33%
	14%
	2%

	25-34 ani
	48%
	32%
	18%
	2%

	35-49 ani
	50%
	32%
	16%
	2%

	50-64 ani
	47%
	38%
	15%
	-

	65 ani şi peste
	38%
	50%
	12%
	-


 

 

Absenteismul, a treia forţă politică

 


Institutele de sondare a opiniei publice şi analiştii partidelor au fost interesate să afle distribuţia pe categorii profesionale şi de vârstă a celor care au absentat de la vot. Un francez din trei nu a participat la primul tur de scrutin, iar la cel de-al doilea, absenteismul a coborât cu numai 3 procente. Cumulând alegătorii absenţi cu voturile albe sau nule (6,32%), ponderea celor nereprezentaţi în rezultatul final al alegerilor creşte îngrijorător spre 40%.


O statistică pe ultimii 40 de ani relevă că anul 1978 a fost anul celui mai masiv activism al electoratului francez, iar ultimele trei alegeri parlamentare, din 1988, 1993 şi 1997, marchează un vârf al dezinteresului electoral.

 ABSENTEISMUL SUB A 5-a REPUBLICA

(la primul tur al alegerilor legislative)

	1958
	1962
	1967
	1968
	1973
	1978
	1981
	1986
	1988
	1993
	1997

	22,8%
	31,3%
	18,9%
	20,0%
	18,7%
	16,8%
	29,1%
	21,5%
	34,3%
	30,7%
	35,0%


 

 

 

Perspectivele coabitării:

a) Guvernul - "O mai mare implicare a statului

şi mai multă etică"

 

 


Mulţi comentatori consideră că după alegerile din 1997 Partidul Socialist va confirma una din regulile de aur stabilite de guvernările socialiste din acest secol. "De la Jean Jaures la Mitterand socialiştii câştigă în alegeri cu o platformă şi guvernează cu alta".


Lionel Jospin i-a avertizat pe alegătorii de stânga să nu aibă aşteptări exagerate. Incă din prima sa declaraţie publică premierul a subliniat că "Nu va fi totul posibil imediat". Deşi partenerii de coaliţie, comuniştii, se aşteaptă ca noul guvern să aibă o politică ancorată ferm la stânga, condiţiile economice interne şi angajamentele externe ale Franţei - în sprijinul monedei unice europene - nu vor permite acest lucru. Jean d'Ormesson scria, la începutul lunii iunie, în "Le Figaro" despre "cele două politici" între care va avea de ales guvernul Jospin: fie să continue politica guvernului Juppe - ceea ce ar fi rezonabil -, fie să facă exact contrariul politicii anterioare - ceea ce ar fi sinucigaş.


Intre promisiunile electorale şi realităţile economiei, noul guvern va fi constrâns să ţină cont mai degrabă de cele din urmă. Astfel, deşi aliaţii comunişti aşteptau o creştere cu 10% a salariului minim - ca o primă măsură de politică socială -, premierul Jospin a anunţat o majorare de numai 4%, de care vor benefica 2,3 milioane de persoane cu salariile cele mai mici. O a doua promisiune electorală majoră: reducerea săptămânii de lucru de la 39 la 35 de ore a fost amânată până la realizarea unui acord prealabil între patronat şi sindicate. Mizând pe electoratul tânăr, premierul socialist a confirmat că prioritatea absolută a politicii sociale o va constitui crearea a 700.000 noi locuri de muncă pentru tineri. Nu a fixat, însă, un termen pentru atingerea acestui obiectiv.


In planul reformelor instituţionale, majoritatea socialistă s-a angajat să asigure independenţa sistemului juridic faţă de viaţa politică. Numirea judecătorilor şi procurorilor nu se va mai face de către guvern, ci de un consiliu independent. Amendamentele la Constituţia Franţei, pe care le va iniţia în toamnă guvernul socialist, vizează, de asemenea, garantarea drepturilor egale femeilor şi bărbaţilor în ce priveşte participarea lor la viaţa publică. Reducerea mandatului prezidenţial la 5 ani va apropia prerogativele Preşedintelui de cele ale Parlamentului şi Guvernului. In opoziţie cu măsurile restrictive asupra imigrării luate de fostul guvern de centru-dreapta, Lionel Jospin a promis garantarea cetăţeniei franceze pentru toate persoanele născute pe teritoriul Franţei.


In politica europeană a noului guvern, alianţa cu comuniştii - care se opun categoric monedei unice europene - va fi un handicap serios, constată observatorii politici. Programul de guvernare prezentat de Lionel Jospin a fost obligat să ţină seama de poziţia aliaţilor şi a menţionat, în consecinţă, necesitatea "relaxării" criteriilor mondei unice. Socialiştii nu sunt de acord cu "pactul de stabilitate economică" negociat la Maastricht, care fixează o limită maximă a deficitului bugetar de 3% din PIB. La întâlnirea de la Malmö (Suedia) din 5 iunie, imediat după victoria socialiştilor francezi în turul II al alegerilor, Lionel Jospin a declarat că "în elaborarea soluţiilor pentru problemele complicate ale ţărilor Uniunii Europene, vor trebui luate în considerare preocupările cele mai grele ale popoarelor noastre - şomajul, precaritatea vieţii, inegalităţile". Socialiştii, a spus Jospin, vor avea ca principal obiectiv "apărarea intereselor economice ale popoarelor noastre, menţinerea sistemului de protecţie socială - chiar dacă acesta va trebui modernizat -, echilibrarea economicului şi socialului, a valorilor colective şi celor individuale".


Scăparea de sub control a forţelor pieţei, a afirmat noul premier francez, poate anula însăşi ideea de civilizaţie. "Cu un nivel înalt al şomajului şi o creştere economică redusă, pe fondul accentuării sărăciei, Europa nu mai poate fi clădită pe spinarea cetăţenilor ei". Lozinca unei "Europe sociale câştigă, în acest context politic nou de pe continent, tot mai mult teren în strategiile comunitare.


Lionel Jospin a pus patru condiţii pentru aderarea Franţei la EURO-moneda unică: includerea Italiei şi a Spaniei, pentru a modera astfel exigenţele mult prea severe impuse de Germania; un accent mai mare pe crearea de locuri de muncă; un mai mare control politic asupra viitoarei politici monetare europene; o monedă europeană care să nu fie supra-evaluată în raport cu dolarul american sau yenul japonez.

 

 

b) Opoziţia de dreapta, în căutarea unei noi identităţi

 


Alain Duhamel a sintetizat efectele alegerilor din 1997 într-o singură frază: "Manevra tactică a preşedintelui Chirac de a dizolva Legislativul s-a transformat la 2 mai şi 1 iunie într-un dezastru strategic".


Declaraţia fostului preşedinte al Adunării Naţionale, Philippe Seguin - devenit la 6 iulie liderul Adunării pentru Republică - este considerată şi ea emblematică pentru şocul fostei majorităţi şi pentru situaţia politică post-electorală: "Intregul nostru sistem politic este în criză".


Dacă dreapta ar fi repetat succesul din 1993, Philippe Seguin urma să fie noul premier al Franţei. Pentru el şi pentru ceilalţi lideri ai Adunării pentru Republică se pune acum cu acuitate problema construirii unei noi opoziţii, viabile, care "să dea răspunsuri la problemele reale ale acestei ţări". In caz contrar, observa Charles Pasqua, fost ministru de interne, "locul nostru pe eşichierul politic francez se va îngusta în viitor".


Observatorii scenei politice franceze pun eşecul electoral al RPR pe seama politicii de austeritatea guvernului Juppe, lipsită în ultimii doi ani de orice preocupare pentru măsurile de protecţie socială. Centriştii şi liberalii din fosta majoritate nu au dat atenţie îngrijorării crescânde a opiniei publice franceze faţă de introducerea monedei unice europene. Austeritatea politicilor economice impuse de programul euro-monedei i-a îndepărtat pe alegătorii tineri şi pe cei din categoriile ameninţate de reducerea cheltuielilor sociale.


Neogaulliştii au de răspuns nu numai acestor probleme interne, dar şi provocării pe care o reprezintă coabitarea unui preşedinte de centru-dreapta cu un guvern socialist. Dacă o asemenea coabitare a funcţionat bine între 1986-1988 şi 1993-1995, când preşedinte socialist, Franç ois Mitterrand, trebuia să facă faţă presiunii unui guvern de centru dreapta, nu acelaşi lucru se poate spune azi. Ingrijorarea aliaţilor occidentali ai Franţei nu e lipsită de temei. Dacă ministrul de externe italian, Lamberto Dini, a apreciat victoria stângii în Franţa ca o "majoră dare înapoi" pentru moneda unică, în schimb, Jacques Santer, preşedintele Comisiei Europene şi-a exprimat încrederea că Franţa îşi va păstra politica în favoarea integrării europene. Proverbiala răbdare şi tactul lui Mitterrand, scria imediat după alegeri editorialistul influentului cotidian "Corriere della Sera" contrastează cu generozitatea şi imprevizibilitatea lui Jacques Chirac.


Preşedintele Franţei ar putea fie să dizolve prematur noua Adunare Naţională, imediat după împlinirea unui an de la alegeri, fie să demisioneze el însuşi pentru a provoca alegeri prezidenţiale anticipate. Aceste două soluţii extreme ar provoca, însă, o criză instituţională majoră.


Ipoteza ironic optimistă pe care Jean d'Ormesson o contrapune în "Le Figaro" acestui scenariu mizează salvator pe memoria scurtă a electoratului: Dacă preşedintele Chirac va trece peste primele luni dramatice ale coabitării, timpul ar putea lucra în favoarea lui "Pe măsură ce iluziile cultivate în campania electorală se vor estompa, pe măsură ce perdeaua de pe ochii alegătorilor va cădea şi eşecul guvernării stângii va fi mai evident (......) decepţia alegătorilor va fi atât de pronunţată, încât situaţia va ajunge rapid într-un stadiu exploziv". "Câţiva ani de guvernare a dreptei - spune Jean d'Ormesson- au fost suficienţi pentru a şterge amintirea neplăcută a celor 14 ani de guvernare a stângii. Să nu disperăm însă! Câţiva ani de guvernare, din nou, a stângii vor fi suficienţi pentru a şterge acum amintirile guvernării dreptei. Aşa sunt francezii. Nu au memorie politică".

 

c) Rolul partidelor mici pe scena politică franceză

 


Frontul Naţional al lui Jean-Marie Le Pen ar putea influenţa condiţiile coabitării la fel cum a influenţat alegerile legislative franceze.


Obţinând circa 15 la sută din voturi în primul tur de scrutin, la 25 mai, FN a provocat la al doilea tur un număr de 76 de "triunghiulare", adică confruntări între candidaţii proprii, cei de stânga şi cei ai dreptei tradiţionale.
Cinci din cele 14 personalităţi de dreapta, cărora FN a intenţionat să le provoace înfrângerea, au fost efectiv eliminate în turul II. Este cazul ministrului justiţiei Jacques Toubon. FN nu a putut stabili, însă, alianţele necesare pentru a obţine mai multe locuri de deputaţi în Franţa.


După alegeri, liderii Frontului Naţional au denunţat nedreptatea de a nu avea decât un singur deputat, în ciuda celor "patru milioane de alegători" din primul tur (15% din total), în timp ce "partidul comunist, cu 9 la sută din voturi, are 38 deputaţi".


Apreciind că ultimele alegeri "au cântat prohodul" RPR şi UDF, Le Pen şi-a exprimat dorinţa unei "regrupări a forţelor sănătoase" ale populaţiei, în perspectiva alegerilor regionale din 1998. Numărul doi al FN, Bruno Megret, a spus că ultimul scrutin a anunţat faptul că "a venit ora Frontului Naţional", căci dreapta "trebuie să înţeleagă că este definitiv pierdută, dacă nu consideră Frontul Naţional drept un partener posibil".


"Verzii" au susţinut în campania electorală renunţarea la arme nucleare, precum şi la centralele energetice nucleare, care produc 75 la sută din electricitatea ţării. Ei vor să promoveze sursele alternative de energie, centralele solare şi eoliene. Partidul "verzilor" a fost unul din puţinele care s-au opus programului preşedintelui Chirac de a efectua cele şase teste nucleare în sudul Pacificului.


Partidul ecologist preconizează şi înlocuirea transportului rutier de marfă cu cel feroviar şi un moratoriu asupra construcţiei de noi autostrăzi. El mai propune stăvilirea folosirii automobilelor în oraşe pentru a combate poluarea, o agricultură mai ecologică şi alocarea de fonduri pentru curăţarea mediului ambiant.

 


"Verzii" doresc şi o "reducere masivă, rapidă şi generală a orelor de lucru" şi trecerea la săptămâna de patru zile (32 ore). Acest plan este mult mai radical decât cel socialist, care propune săptămâna de lucru de 35 de ore.

*

 


Condiţiile coabitării dintre un preşedinte de dreapta şi un guvern controlat de socialişti sunt grevate de confuzia programelor cu care stânga şi dreapta franceză s-au prezentat la alegerile din 1997: "Punctele centrale ale dreptei - relevă o analiză publicată recent în "Sfera politicii"* - sunt: o nouă democraţie, un stat mai aproape de cetăţean printr-un <<plus de dialog>>, printr-o <<nouă metodă de a guverna>> şi prin <<facilitarea cotidianului>> (prin reformă administrativă), modernizarea unui stat descentralizat, dar recentrat pe <<misiunile sale esenţiale>> - egalitatea şanselor, educaţie, justiţie, securitatea persoanelor şi bunurilor, ordinea republicană, asigurarea dezvoltării locale, o justiţie mai eficace, <<prescrierea cumulului mandatelor>>, reducerea efectivelor funcţiei publice,scăderea impozitelor."


Stânga urmăreşte obiective similare, dar exprimate în termeni aparent diferiţi: "plasarea <<omului în centrul economiei>>, controlul efectelor mondializării economiei, reducerea şomajului ("prin decret", cum se exprima Chirac), reforma securităţii sociale, reducerea săptămânii de lucru la 35 de ore ("de o manieră autoritară", J. Chirac), controlul fluxului de emigranţi, eficientizarea sistemului sănătăţii publice, renovarea culturală".


Poziţia ambiguă a dreptei între continuitatea rămânerii la putere şi schimbarea pe care o necesită orice campanie electorală - consideră autorii studiului citat - au declanşat sensibilitatea politică a francezilor pentru reforme, dar au provocat un absenteism considerabil. Un sondaj de opinie recent arăta că 60% din francezi “nu au încredere în noua putere”.

